# Saistošo noteikumu Nr.24/2021

# „ Nekustamā īpašuma nodokļa atvieglojumu piešķiršanas kārtība Ogres novadā”

paskaidrojuma raksts

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma Pārejas noteikumu 17. punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim. |
| 2. Īss projekta satura izklāsts | Lai noteiktu vienotu kārtību, kādā Ogres novada pašvaldība piešķir un atceļ nekustamā īpašuma nodokļa atvieglojumus apvienotajā Ogres novadā, tiek pieņemti jauni saistošie noteikumi, vienlaikus atzīstot iepriekš pieņemtos par spēku zaudējušiem.  Saistošie noteikumi reglamentē nekustamā īpašuma nodokļa atvieglojumu piešķiršanas kārtību. Saistošie noteikumi nosaka nodokļa maksātāju kategorijas, kurām piešķirami nekustamā īpašuma nodokļa atvieglojumi, kā arī nodokļa atvieglojumu apmēru un katrai kategorijai iesniedzamie dokumenti. |
| 3. Informācija par plānoto projekta ietekmi uz uzņēmējdarbības vidi pašvaldības teritorijā | Uzņēmējdarbības vidi saistošie noteikumi būtiski neietekmēs. |
| 4. Informācija par administratīvajām procedūrām | Lēmumu pieņem Centrālā administrācija un pašvaldības pilsētu un pagastu pārvaldes. Lēmums atzīstams par starplēmumu administratīvā akta – nekustamā īpašuma nodokļa maksāšanas paziņojuma izdošanas procesā.  Maksāšanas paziņojuma apstrīdēšanas kārtība ir noteikta likuma "Par nekustamā īpašuma nodokli" 10. pantā.  Saistošos noteikumus publicē vietējā laikrakstā, portālā www.ogresnovads.lv un tie tiek izlikti redzamā vietā Ogres novada pašvaldības centrālajā administrācijas un pašvaldības pilsētu un pagastu pārvaldes ēkās . |
| 5. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētāja vietnieks G.Sīviņš